Frederiko la 1-a (Sankta Romia Imperio)

Frederiko Barbarossa, , kun italdevena kromnomo Barbarossa, naskiĝis ĉirkaŭ la jaro 1122 en sudokcidenta Germanio kaj mortis la 10-an de junio 1190 en la rivero Göksu en Anatolio. Ekde la jaro 1147 li sub la nomo Frederiko la 3-a estis duko de la duklando Ŝvabio. Dum 1152 li en Frankfurto ĉe Majno elektiĝis romie germana reĝo (latine rex Romanorum) kaj en Akeno kroniĝis. Aldone li kroniĝis reĝo de Italio en Pavia dum 1154. Ekde 1155 li sub la nomo Frederiko la 1-a estis imperiestro de la germana Sankta Romia Imperio. Fine dum 1178 li aldone en Arles ankoraŭ iĝis reĝo de Burgundio.

La kromnomon Barbarossa (barba „barbo“, rossa „rufa“ aŭ „ruĝeca“) li ekhavis en Italio - evidente pro sia, ŝajne impona, ruĝeca barbo. Unu lia kanceliero estis la kolonja ĉefepiskopo Rainald von Dassel.

 Vidu ankaŭ 
 Barbarosa kaverno
 Operaco Barbaroso - koda nomo por la invado en Sovetunion en 1941
 1860 Barbarossa

Kategorio:Imperiestroj de la Sankta Romia Imperio
Kategorio:Homoj ekskomunikitaj de romkatolika eklezio
Kategorio:Dukoj de Ŝvabio
Kategorio:Ŝvabio
Kategorio:Ŝtaŭfoj
Kategorio:Tomaso de Akvino